Mida see tähendab kanda kellegi nime?
Meid on kutsutud kandma Jumala nime,
kes tahab õnnistada meid ja kinkida meile oma soosingu.
Meid on kutsutud kiirgama välja Teda ja jagama Tema armu.
Ükski teine nimi
ei pane sind minema sinna, kus sa varem käinud pole
ja tegema asju, mida sa varem teinud pole.
Jeesus - võimsaim nimi kõigist!
Tänud taas liitumast meiega!
Jätkan täna seeriaga "Ei ole ühtki teist nime",
mis on teema,
mille ümber on koondunud enamus Hillsongi tegevusi.
On äärmiselt võimas keskenduda imelisele jõule,
mis peitub Jeesuse Kristuse nimes.
Meil on üks laul, mis ütleb:
Tema kuulsus kestab kauem, kui maailm, mille Ta ise loonud."
Loodetavasti naudid seda sõnumit, kui räägin Jumala nime kandmisest.
Kui paljud teist teavad, et nad teavad, et nad teavad -
ilma vähimagi kahtluseta - et sa oled kristlane?
Tõsta oma käsi, kui oled selles kindel.
Kristlane. Mida see üldse tähendab?
See tähendab seda, et oleme Tema nime kandjad.
Meil on olnud jutluste seeria "Ei ühtki teist nime"
ja selle raames tahan täna rääkida Tema nime kandmisest.
Me kanname Tema nime, mis tuleb esile sellest,
kui me kas ise või keegi teine nimetab meid kristlasteks.
Kristlane.
Huvitav, kuidas see küll muudab maailma meie sees ja meie ümber?
Olles kristlased, kanname me Tema mõjujõudu enda sees,
kuid loodetavasti ka enda läbi, sest me oleme ju kristlik kogudus.
Ja kui me oleme kristlik kogudus, ilutseb ka Kristuse nimi me uksel.
Seda siis piltlikult öeldes,
aga see ilutseb otse me koguduse ees ja kohal,
sest me oleme Tema nime kandjad.
Samas aga tähendab see kogudusele ka kohustust muuta maailma
meie sees ja meie ümber.
See tähendab, et oleme kui Jeesuse käed ja jalad,
kandes Tema nime ja esindades Teda.
Jumal muutis Vanas Testamendis Jaakobi nime Iisraeliks,
kus Iisraeli lõpp "el" tähendab Jumala nime.
Ehk siis Vana Testamendi rahvas kandis sisuliselt Jumala nime.
Uue Testamendi usklikena kanname meie Kristuse nime.
Johannes ja Peetruski kandsid seda nime,
kui nad templi värava ees kohtasid kerjust,
kes ei suutnud ei seista ega kõndida
ja oli olnud selles haletsusväärses seisus 40 aastat.
Kuid nad kandsid Kristuse nime, olles algkoguduse liikmed.
Seetõttu ütlesid nad ka:
"Kulda ja hõbedat meil pole,
kuid see, mida meil on, seda me sulle anname.
Jeesuse Kristuse, Naatsaretlase nimel, tõuse ja kõnni!"
Piibel ütleb, et see mees ajas jalad alla
ja tegi midagi, mida ta polnud elu sees teinud -
ta kõndis, hüppas ja kiitis Jumalat nii moka otsast ja tusaselt.
Tegi ta seda tõesti nii? Moka otsast ja tusaselt?
Ei, ei, ei, ei, ei!
Mulle anti täna põhjusega rohkem lava ruumi.
Meile kõigile on põhjusega antud rohkem liikumisruumi,
sest ta kõndis, hüppas ja kiitis Jumalat kõige täiega!
Midagi ülivõimast oli toimunud,
sest Peetrus ja Johannes kandsid endas seda nime.
Huvitav, millist mõju avaldab see nimi sinu elus ja elu läbi?
See on oluline küsimus, mida endalt küsida.
Me kanname Jeesuse nime,
mis tähendab, et me oleme Tema esindajad.
Ja see on tohutu au!
Apostlite teod 11:26 on esimene kord, kui Piiblis mainitakse nime "kristlane".
Barnabas ja Saulus olid Antiookias,
kus nad olid 12 kuud õpetanud ja jüngerdanud rahvast.
"Ning nad käisid terve aasta koos koguduses
ja õpetasid suurt hulka rahvast.
Ja see oli Antiookias,
kus jüngreid esimest korda hakati nimetama kristlasteks."
Kui võimas - neid hakati nimetama kristlasteks.
See mõte, et me kanname endas Kristuse nime
ja et Vana Testamendi usklikud kandsid Jumala nime.
4 Moosese 6 ptk on selle kohta väga konkreetne viide,
mis lõpetab ühe imelise tõotuse ja õnnistuse.
See on 4 Moosese 6:27
"Nõnda pandagu minu nimi Iisraeli laste peale
ja mina õnnistan neid!”
Selles loos on kaks osa.
Jumal räägib Moosesega, et too ütleks ülempreester Aaronile,
et ta annaks Iisraeli rahvale Jumala nime.
Ühtlasi lubas Jumal ka õnnistada neid.
Milline võimas tõotus!
Kristlik kogudus on aastaid
lõpetanud jumalateenistuse nn õnnistussõnadega,
paludes seda sama palvet, mis siin 4Moosese 6 ptk's kirjas.
Palvet, mida Mooses käskis Aaronil kuulutada üle kogu rahva.
Alustan juba 4 Moosese 6:22
"Ja Issand rääkis Moosesega, öeldes: Räägi Aaroni ja ta poegadega
ning ütle: Õnnistades Iisraeli lapsi, öelge neile nõnda:
Issand õnnistagu sind ja hoidku sind!
Issand lasku oma pale paista sinu peale ja olgu sulle armuline.
Issand tõstku oma pale sinu üle ja andku sulle rahu!"
Rahu ehk "Shalom", mis otsetõlkes tähendab ka edukust.
Edukus on siinses kontekstis tegusõna.
Nii et algul on pisut juttu
Jumala südamehoiakust oma rahva suhtes,
misjärel Ta ütleb, et paneb oma nime oma rahva üle.
Mulle meeldib asjaolu,
et Jumala tahe on kättesaadav Issanda nime kaudu.
Nii et kui me ütleme, et pole ühtki teist nime,
siis me kuulutame suurimat nime kõigi nimede seas,
milleks on Jeesus.
Ehk siis oma imelises tõotuses õnnistada oma rahvast,
kuna Ta on õnnistuste Jumal,
lubas Ta nii õnnistada kui hoida.
Teadsid sa, et sa oled Jumala südamele kallis ja oluline?
Seetõttu tahab Ta ka hoida sind ja teebki seda,
sind kaitstes ja varustades.
Ta kannab hoolt selle eest, et Ta eesmärgid täituksid su elus.
See on üks armu tõotus.
Jumal ei ole pahane su peale. Ta pole.
Jah, Jumalal on mitmeid külgi,
kuid isegi Vanas Testamendis
oli Ta süda täis armu oma rahva suhtes.
Armu ja soosingut.
Ta ei olnud vihane ega pahane.
Mind hämmastavad vihased kristlased.
Nn kristlased, kes on nii käsumeelsed.
Sa kohtad neid sotsiaalmeedias - Instagrammis ja Twitteris,
kus nad oma mõru ja õela kristlusega rikuvad kõigi tuju.
Jumal aga ütleb: "Ma õnnistan ja hoian sind,
ma lasen oma palel paista sinu üle.
Ma naeratan sulle, mitte ei krigista hambaid.
Ma naeratan ja annan sulle oma rahu ja kordamineku."
Ma ei tea, kas olete kunagi lugenud "Vastupidist Piibli tõlget",
kuid see on miski, mida need õelad ja käsumeelsed kristlased kasutavad.
See ütleb: "Issand needku sind ja heitku sind enesest kõrvale.
Issand pööraku oma pale ära sinust ja olgu julm su vastu.
Issand vaadaku su peale, täites sind hukkamõistu ja süütundega."
Kui paljud teavad, et Jumal ei ole tegelikult selline?
See pole see nimi, mida me teenime!
Jumal mitte ei pööra oma palet sinust, vaid laseb oma palel paista su üle.
Jumala pale sümboliseerib Tema soosingut, Tema naeratust.
Selline on Jumala süda
ja ära unusta, et meie oleme Tema nime kandjad.
Seetõttu tahame ka - nii kogudusena kui eraisikutena,
lasta Jumala südamel paista läbi oma elude,
nii et kui inimesed meid näevad,
mõistavad nad ka ristikoguduse tegelikku olemust.
Mis ei ole õel, religioosne, ajast maas, käsumeelne ja kokku kuivanud.
"Ma annan teile oma rahu!" Shalom.
Hea käekäigu.
Mooses ütles, et seda kõike peab kuulutatama.
Mitte vaid jutlustama, või kuidagi ütlema, aga kuulutama.
See oli üks kuulutus.
Jumal muutis selle kuulutuseks ja see oli võimas.
Igakord, kui kusagil midagi kuulutati, käis see läbi Jumala nime Issand.
Issand õnnistagu sind,
Issand hoidku sind ja lasku oma pale paista sinu üle.
Issand tõstku oma pale sinu üle.
Nimi Issand kirjutati YHWH, mis tähendab Jahve.
Tol ajal ei kasutatud heebrea keeles täishäälikuid, nii et see kõlas nii...
Õnneks lisati hiljem ka täishäälikud, et saaks Jahve kenasti välja öelda.
See on Jumala kõige püham nimi.
See on Jumala kõige pühalikum nimi.
See oli nii püha nimi, et Vana Testamendi ajal
oli vaid ülempreestritel õigus seda nime kasutada.
See oli nii püha nimi, et juudid ei saanud seda kirjagi panna.
See oli nii püha nimi, et kui mõni tõotus tuli päevakorda,
oli see kõige võimsam nimi, millega seda tõotust siduda.
Ma tahan kuulutada seda tõotust ka üle oma koguduse
ja kõigi televaatajate.
Ma tahan kuulutada ja öelda teile:
Issand õnnistagu teid ja hoidku teid ning lasku oma pale paista teie üle!
Jahve, meie Issand -
Jumala kõige püham nimi, mida eales leida võiks.
Aamen!
Nii nagu kristlik kogudus sageli,
nii paluvad juudidki veel tänapäeval seda sama õnnistussõnade palvet.
Nii et peres kõrgeimal positsioonil olev isik
palub ja kuulutab seda palvet
kas siis oma pere, või usklike kogukonna üle.
See tähendab juutide jaoks väga palju
ja nad on kuulutanud seda Jumala poolt antud tõotust
läbi aastatuhandete.
Nad nimetavad seda küll erinimedega.
Näiteks "Ülempreestri õnnistus",
sest vanasti oli vaid ülempreester see, kes võis paluda seda õnnistuspalvet.
Nad nimetavad seda ka "Kolmekordseks õnnistuseks",
kuna Issanda nimi jookseb sealt kolm korda läbi.
"Issand õnnistagu ja hoidku sind!"
"Issand lasku oma pale paista sinu peale."
"Issand tõstku oma pale sinu üle, andes sulle oma rahu."
Nii et nad nimetavad seda "Kolmekordseks õnnistuseks".
Kolmandaks nimetavad nad seda ka
"Ülestõstetud, avatud peopesadega õnnistuseks".
Põhjus selles, et ülempreester tõstis oma peopesad
ja sõna otseses mõttes tõstis Issanda nime üle oma rahva.
Pani sõna otseses mõttes õnnistuse oma rahva ellu.
Kas pole imeline?
Mina usun, et me paneme selle nime ka täna õhtul üle inimeste elude.
Sest tead, mis?
Jeesuse nimes on midagi väga võimast,
mis ületab kaugelt kõik loomuliku.
Jumala ja Jeesuse nimi on nii palju võimsam,
kui mingi tavaline asi.
Seetõttu Ta ütlebki 4Moosese 6:27
"Nõnda pandagu minu nimi Iisraeli laste peale ja mina õnnistan neid!”
See on väga võimas ja teate, miks?
Ma võtan vaid hetke, et selgitada ja kogu pilt saab selgeks.
Ma mainisin enne, et varasemalt oli vaid ülempreester see,
kes võis seda nime suhu võtta.
Aga mitte ainult. Ta võis katta selle nimega ka rahvast,
ehk siis otsekui füüsiliselt panna selle nime nende üle.
Nii nagu preestri rüül ja peakattel olid erinevad nimed.
Kui sa loed 2 Moosese 28:9,
siis sa näed seal selgeid juhiseid, mis preestrile anti.
"Võta siis kaks karneoolikivi
ja uurenda neisse Iisraeli poegade nimed:
kuus nende nimedest ühte kivisse ja kuus ülejäänud nime teise kivisse
nende sünnijärgluses."
Preestrid pidid kandma neid kive oma õlgadel otsekui osana oma rüüst.
Nad kandsid õlgadel kogu Iisraeli suguharude nimesid
ja nende peakattel...
Tänapäeval on ikka palju lihtsam pastor olla -
paned korraliku pluusi selga ja asi klaar.
Kuid tolle aja preestrile anti konkreetne korraldus
teha puhtast kullast laubaehe,
mis oli sinise nööriga kinnitatud peakatte külge
ja millesse oli uuristatud Issandale pühitsetud!”
Nii et see kandis endas Jumala nime.
Seega ülempreester kandis rahva ees Jumala nime
ja viis omakorda inimeste nimed Jumala ette.
See oli see, kuidas asjad olid, kuniks kõik sai uueks.
Seda hetkeni, mil' mängu tuli 4 Moosese 6:27.
Kui enne oli preester vahendajaks Jumala ja rahva vahel,
siis nüüd ütles Jumal:
"Ma tahan, et sa paneks minu nime mu rahva üle."
Korraga polnud küsimus enam vaid ülempreestris,
vaid rahvas endas, kellest sai Jumala nime kandja.
Olles Tema nime kandjad,
kanname me edasi ka kõike seda, mida Tema nimi esindab.
See tähendab, et me elame selle nime väes,
mille ees iga põlv nõtkub ja iga keel peab tunnistama,
et Tema nimi on üle kõigi nimede.
Nimi, mida Peetrus kasutas jalutu mehe puhul templi väravas.
Ta ütles: "Hõbedat ja kulda mul pole,
aga see, mida mul on, seda ma ka annan sulle.
Jeesuse Kristuse, Naatsaretlase nimel,
tõuse üles ja kõnni!"
Me oleme Tema nime kandjad, sest Ta paneb selle meie peale.
Aga mida see tegelikult tähendab?
Mida see tähendabs selles võtmes, kuidas kristlust neile peegeldad,
kes omadega eksituses ja haiget saanud?
Maailma jaoks, kes sind ümbritseb?
Jah, kirik kannab ristikoguduse nime,
aga vaimses mõttes me oleme Jumala nime kandjad;
Jeesuse nime kandjad
ja see paistab üht või teistmoodi välja.
Usun, et me oleme üsna sageli vaid kui Jeesuse nime tarbijad.
Ühest küljest pole selles midagi halba,
sest Jumala nimes peituv õnnistus ongi ju sinu jaoks.
Kuid meid pole kutsutud olema vaid selle nime tarbijad,
aga ka selle kandjad, andes seda edasi.
Seetõttu on mu palve,
et me kogudusena teaks selles nimes peituvat väge,
mida me kanname,
peegeldades seda hästi.
Et inimesed tõesti näeks me kristlust ja seda, et me kanname Tema nime.
Et me võtame seda tõsiselt, saades Jeesuse käteks-jalgadeks.
Me kristlus on elav ja aktiivne, mitte passiivne.
Meiepoolne Jeesuse nimele pühendumine
muudab nii mõndagi nende jaoks, kes on haiget saanud, üksi ja murtud.
See mõjutab ikka täiega, kui me tõesti usume,
et jalutu võib saada käijaks ja pime nägijaks.
Kui me usume, et Jumala nimi ja vägi
toob totaalse muutuse meid ümbritsevasse maailma.
Kui me tõesti usume,
et Jumal aitab meil kanda Tema nime täie armulikkusega
ja esindada Teda hästi.
Me oleme Tema esindajad, nii et Ta paneb oma nime meie üle
ja õnnistab meid.
Ta ütles oma rahvale Vanas Testamendis:
"Ma õnnistan teid!"
See tõotus algas sõnadega: "Ma õnnistan sind."
See on õnnistus, kui jutt käib Jumala armust.
See on õnnistus, kui jutt käib Jumala palest su üle;
sellest, et Ta laseb oma palel paista su peale.
See on õnnistus, kui jutt käib rahust ja heast käekäigust.
Jumal ütles: "Nõnda pandagu minu nimi Iisraeli laste peale
ja mina õnnistan neid!”
Kogu see lugu algab ja lõppeb õnnistusega.
See on see Jumal, keda me teenime.
Ta ei ole mingi vihane, õel Jumal,
vaid Jumal, kes armastab sind ja tahab õnnistada sind.
Jah, Ta on Jumal,
kes mõistab peale surma igaühe üle kohut.
Jah, Ta annab meile elus valikuvõimaluse
ja kui me teeme valesid otsuseid, ei saa me ka osa Ta õnnistustest.
Kuid kogu see teema algab ja lõppeb õnnistusega.
Usun, et meid on kutsutud kandma edasi seda õnnistust.
Me oleme Kõikväelise Jumala esindajad,
nii et see viis, kuidas Teda esindame,
peaks peegeldama armu, soosingut, õnnistusi ja head käekäiku.
See peaks maailmas midagi muutma.
Nii et kui me kogudusena pühendume Jeesuse nimele,
ärgem kunagi unustagem vastutust, mis sellega kaasas käib.
Jah, see nimi muudab minu elu,
aga Jumal on kutsunud mind kandma seda nime,
et see võiks muuta ka maailma minu sees ja minu ümber.
Tähendagu see siis uue kogukonna hoone rajamist,
kodutute toitmist kusagil India slummides,
inimkaubandusest päästmist Tais või Bangkokis,
siis tänu Jumalale selle eest.
Tahan vaid öelda seda,
et ärgem olgem isekad selle nime suhtes,
vaid elagem oma elu avatud kätega taeva poole.
või muul koosviibimisel,
kus oled kuulnud pastorit, preestrit või vaimulikku juhti ütlemas:
"Issand õnnistagu sind ja hoidku sind!
Issand lasku oma pale paista sinu peale
ja olgu sulle armuline!
Issand tõstku oma pale sinu üle ja andku sulle rahu!"
Sa ei teadnud ehk varem, kust see palve pärit on,
kuid Jumal ise andis selle.
Ta andis Moosesele juhised preestri jaoks,
et viimane paluks seda palvet inimeste üle.
Kas pole imeline teada,
et Jumala südame igatsus on õnnistada meid ja olla armuline.
Mitte vihane ega pahane, aga õnnistada meid.
Piibel ütleb, et Ta tahab õnnistada ja hoida sind.
Mulle meeldib tõsiasi, et Jumal tahab meid hoida.
Ta ei taha jätta sind omapäi ega ignoreerida sind.
Ta tahab hoopis varustada ja kaitsta sind
ning anda sulle oma rahu.
See on see, milles kogu see palve seisneb.
See on ka minu palve sinu suhtes.
Tea, et Jumal on sinu poolt ja mitte sinu vastu.
Ta on sinu poolel
ja kui me vaid mõistaks seda väge, mis peitub Jeesuse Kristuse nimes;
väge, mis peitub Jumala nimes ja on nii imeline,
et pole ühtki teist nime,
mis võiks tuua sellist muutust su ellu, südamesse, hinge ja olukordi.
Usun siiralt, et kellegi südame olukord mõjutab seda,
kuidas nad näevad ja elavad oma elu.
Üles kasvades arvasin tõesti,
et Jumal on mingi vana päss seal kusagil üleval taevas.
Püüdsin aastaid oma mõistuses erinevaid punkte kokku viia,
kuni lõpuks sain aru,
et Jumala mõistmine ei käi mitte mõistuse, vaid südame kaudu.
Ja see avas mu jaoks ühe sügavama vaimse arusaamise.
Sellest sai alguse üks igavesti huvitav teekond.
Avasin Jumalale kui väikese akna,
öeldes: "Kui Sa tõesti tahad mu elus midagi teha, siis siin ma olen!"
Kogesin, kuidas Jumal haaras sellest kinni
ja asus minuga teele.
See kõik juhtus kirikus ja ma kogesin Jumalat täiesti ehedalt.
Ma pole hiljem enam midagi sellist kogenud.
On ehk kummaline öelda, aga ma tundsin end puhtana.
Otsekui oleks tulikuumal päeval heitnud värskendavasse basseini.
See on, kuidas ma enda sees tundsin.
Millelgi muul polnud enam tähtsust.
Püüe seda mõista polnud enam oluline,
sest olin tõesti kogenud ja kohanud midagi, mis polnud sellest maailmast.
See, et Jumal mind niimoodi enda omaks võttis
ja ka tõeliselt tervendas,
pani mind mõistma, et see läks Talle maksma kõik.
Sellest hetkest alates sain aru,
et Jeesus pole vaid mingi religioosne kuju,
vaid minu Päästja.
Kui veed tõusevad mu ümber
Kui mäed seisavad tee peal ees
Siis vaatan armastusele, mis on muutumatu
Vaatan armule, mis on kõik, mida vajan
Hüüa, hüüa appi nime
Jeesuse Kristuse nime, mis on ainus, mis päästab
Pole kedagi teist nagu meie Jumal
Pole kedagi teist, nagu meie Jumal
Pole midagi, mis saaks seista Su vastu
Ei ühtki ahelat, mida Sa ei suudaks murda
Ei ühtki elu, mida Sa ei suudaks päästa
Jumal, sa ei vea kunagi alt!
Su valgus paistab läbi pimeduse
Hüüa, hüüa appi
Su Sõna vaigistab iga möllava tormi
Mu lootus toetub vaid Sinu tõotustele
Mu usk tugineb tühjale hauale
Hüüa, hüüa appi nime
Hüüa appi Jeesust Kristust, ainukest nime, mis päästab
Pole kedagi teist meie Jumala sarnast
Mitte kedagi teist meie Jumala sarnast
Mitte miski ei saa Tema vastu
Pole ühtki ahelat, mida Sina ei suudaks murda
Mitte ühtki elu, mida Sa ei suudaks päästa
Sa ei vea mitte kunagi alt!
Oled toeks igas katsumuses
Ustav läbi pimeda öö
Meie Jumal ei vea kunagi alt
Ankur keset uputusi, laskmata meil käest
Ma tean, Sa ei vea kunagi alt
Jeesus, ma tean, et Sa ei vea kunagi alt
ning et mõlemad need asjad ankurdavad kogu me usu.
Minu tõeline identiteet ei tugine enam mu tublidusele,
tegudele, päritolule, minevikule, tulevikule ega staatusele
Need ei määratle enam, kes ma olen, vaid evangeelium teeb seda.
Järgmine peatus on 2 min pärast.
Aitäh vaatamast - see tähendab minu jaoks väga palju
ja ma loodan, et vaatad meid ka nädala pärast.
Ära unusta, et See, kes alustas oma head tööd sinus,
viib selle ka lõpule.
Tema on Alfa ja Oomega, algus ja lõpp.
Mu isa ütles ikka:
"Ära hüppa rongilt maha, kui see veel endiselt tunnelis on!"
Nii et pea vastu ja näe,
kuidas Jumala tõotused ja tahe täituvad ka sinu elus!
Ole õnnistatud!
Tõlge: Anne-Ly Raukas